Karl Ludvig Reichelt (1933–2016)

Se også farfaren, misjonæren Karl Ludvig Reichelt (1877–1952)

Karl Ludvig Reichelt (født 28. november 1933, død 29. oktober 2016), også kjent som Kalle Reichelt, var en norsk lege og dr.med.

I 1972 disputerte Reichelt for den medisinske doktorgraden ved UiO med tittelen: «An investigation into the nature and function of anionic acids, peptides, and acid-soluble proteins from brain tissue».

Han var mest kjent for sin forskning på opiode peptider i gluten og kasein som viser seg ved proteinintoleranse (hyperpeptiduri). Han også gjorde forskning på chaloner og kreft. Mye av forskingen ble gjort i samarbeid med Madlavoll skole i Stavanger og professor Ann-Mari Knivsberg på Lesesenteret ved Universitetet i Stavanger.

Etter teorien til Reichelt er det når de opioide peptidene går gjennom tarmbarrieren og inn i blodbana at det er et problem om man har mangelfull aktivitet i enkelte enzymer. Ifølge Reichelt's hypotese kan dette medføre at en person bl.a. får ADHD, autisme, schizofreni, asperger syndrom eller depresjon. Disse påstandene er ikke dokumenterte i større empiriske forsøk. 

I 2011 støttet han Andrew Wakefields syn på MMR-vaksine blant annet i et innlegg i Morgenbladet.Desinformasjon i Morgenbladet  Morgenbladet I 2002 advarte mot å gi MMR-vaksine til barn med svakt immunforsvar.

Reichelt utviklet en urinpeptid-prøve som skulle påvise eventuell proteinintoleranse. På bakgrunn av denne testen og eventuell blodprøve, skulle man da forsøksvis gås frem med å prøve ut gluten- og kaseinfri diett. Pasientforeningen Mat og Atferd (før 2018 Norsk Proteinintoleranseforening) er opprettet på bakgrunn av Reichelt sine hypoteser.

Reichelt arbeidet siden 1978 ved Pediatrisk forskningsinstitutt på Rikshospitalet, der han inntil medio 2012 var seniorforsker og rådgiver.

Karl Ludvig Reichelt fikk Kongens fortjenstmedalje i gull i 2004.

På slutten av sitt liv gikk Reichelt (med flere) ut med støtte til Andrew Wakefield som av Camilla Stoltenberg i FHI ble beskyldt for pseudovitenskapelige hypoteser om trippel-vaksinen [2]. 

Misjonæren Karl Ludvig Reichelt var hans bestefar. Familien inkludert broren Ebbe Reichelt og Karl Ludvig Reichelt var i Hongkong da japanske styrker okkuperte byen i 1941 og begikk omfattende overgrep som guttene var vitne til.

 Referanser 

 Kilder 
Reichelt, K. L. (1972). An investigation into the nature and function of anionic acids, peptides, and acid-soluble proteins from brain tissue''.
 NRK Puls 14.1.2008
Pasientforeningen Mat og atferd

 Eksterne lenker 

  Collected Net Articles of Kalle Reichelt, M.D 
  Nytt kosthold mot atferdsvansker – Lesesenteret Universitetet i Stavanger
  Når mat kan fremkalle psykoser – Apollon Forskningsmagasin 01.01.1997 
  Problematiske proteiner – Mat og Helse, april 2005

Kategori:Norske leger
Kategori:Personer innen alternativ behandling
Kategori:Kongens fortjenstmedalje i gull
Kategori:Norske vaksinemotstandere